Video: Dooie bok in wildtuin nie 'gesteel' | Maroela Media
Daar was heelwat oor-en-weer beskuldigings en baie bespiegeling, maar die video van 'n groep mans wat glo 'n rooibok by 'n luiperd in die Krugerwildtuin "steel", vertel klaarblyklik nie die hele storie nie.
Die video van die mans wat 'n dooie bok in 'n minibussie inlaai, het 'n oproer op sosiale media veroorsaak. Dit wys hoe die mans langs die pad stilhou, uitklim en die dier agter in die bussie laai. Die video is op Twitter by @LatestKruger gedeel.
Na bewering het 'n luiperd die bok kort tevore gevang en is hy verwilder.
Daar was oproepe dat die "oortreders" in hegtenis geneem of beboet word, tong-in-die-kies verwysings na "onteiening sonder vergoeding" en diegene wat gemeen het rooibok smaak heerlik en nie fout met die voorval gesien het nie.
SANParke het gemoedere later gekalmeer en in reaksie gesê die voorval wys werkers van die wildtuin wat, soos wat hulle werk is, 'n rooibok wat deur 'n voertuig raakgery is van die ryvlak verwyder.
SANParke het gesê die karkas is aan 'n wildbewaarder by Satara oorhandig.
"Alles is in die haak," het SANParke gesê.
Weet nie wie om regtig te glo nie.
Dit is wraggies 'n netjiese duur bussie om dooie diere in te laai.
Ek sou dink die tipe van werk sal met 'n bakkie gedoen word.
So raakgeryde dier kan mos erg bloederig wees.
Ek dog diere sal maar in die veld bly vir jakkalse en aasvoëls.
Dis n wonder dat daar nog bokke oor is in die wilde west!
Is dit SAN parke se kleredrag????
Jong ek byt nie aan hierdie storie nie…wil jy nou vir my sê die hele game capture team was in siwwies? Wonder of daar mense was aan die ander kant van die voertuig om te kan bevestig of daar 'n Sanparks sticker op die voertuig was.